stanford-oval/wikipedia huggingface dataset:
Karl Faulmann

Karl Faulmann
Johann Christoph Karl Faulmann (24. kesäkuuta 1835 Halle (Saale) – 28. kesäkuuta 1894 Wien) oli pikakirjoittaja ja tietokirjailija. Hän vaikutti merkittävästi saksankielisten pikakirjoitusjärjestelmien kehitykseen ja julkaisi useita tietokirjoja muun muassa kirjoitusjärjestelmistä ja pikakirjoituksesta.
Karl Faulmann syntyi Hallessa vuonna 1835. Hän lopetti koulunkäynnin 13-vuotiaana ja meni latojaoppilaaksi kirjapainoon. Vuonna 1855 hän siirtyi latojaksi Wieniin, ja toimi myöhemmin myös pikakirjoituksen opettajana useissa kouluissa sekä vuodesta 1878 Wienin yliopiston pikakirjoituksen lehtorina.
Faulmann pyrki 1860-luvulla uudistamaan Gabelsbergerin pikakirjoitusjärjestelmää, sekä sovittamaan yhteen Gabelsbergerin ja Stolzen järjestelmiä, mutta ei saavuttanut kummassakaan menestystä. Hän laati oman järjestelmänsä, josta julkaistiin oppikirja vuonna 1875 nimellä Lehrbuch der Fonografie. Järjestelmästä ei tullut kovin suosittua, mutta sen yhtenäinen vokaalienkuvaustapa lainattiin lähes sellaisenaan merkittäviin myöhempiin järjestelmiin: Schreyn järjestelmään, Stolze–Schreyhyn ja Saksan yhtenäisjärjestelmään.
Aiheesta muualla

Kuvia tai muita tiedostoja aiheesta Karl Faulmann Wikimedia Commonsissa
Hupelinlampi

| Hupelinlampi |
| --- | --- |
 Näkymä lammella syyskuussa 2016
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°14′06″N, 25°53′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Vaajanvirtaan 
Järvinumero:  14.311.1.010
Mittaustietoja
Pinnankorkeus:  81,6 m  
Pituus:  300 m  
Leveys:  180 m  
Rantaviiva:  0,744 km  
Pinta-ala:  2,842 ha  
Saaria:  ei saaria 
 fiHupelinlampi 
Hupelinlampi  on Keski-Suomessa Jyväskylässä Hupelin asuinalueella sijaitseva lampi.
Maantietoa

Lammen pinta-ala on 2,8 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 750 metriä. Valtateiden 4 ja 9 yhteinen osuus kulkee lammen itäpuolelta, tien toisella puolella on maantieteellinen Kanavuori. Lammen länsirannalla on muutama talo, mutta välitön ympärys on suurimmaksi osaksi rakentamatonta.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) se kuuluu. Lammen vedenpinnan korkeus on 81,6 metriä mpy. Lammen laskuoja alkaa sen pohjoisimmasta kohdasta ja kulkee valtatien viertä pitkin Vaajanvirran Saltunlahteen, josta vedet kulkevat Päijänteeseen.
Kangaslampi (Parkano, pohjoinen)

| Kangaslampi (pohjoinen) |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°59′26″N, 22°50′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  suo-oja Heinilampeen 
Järvinumero:  35.525.1.005
Mittaustietoja
Pinnankorkeus:  167,5 m 
Rantaviiva:  1,315 km 
Pinta-ala:  0,11408 km² 
 fiKangaslampi (pohjoinen) 
Kangaslampi (pohjoinen)   on toinen Kangaslampina  tunnetuista kahdesta suolammesta, jotka sijaitsevat Pirkanmaalla Parkanossa. Ne kuuluvat Kokemäenjoen vesistössä Ikaalisten reitin valuma-alueen Kyrösjärven alueeseen. Kangaslammit ovat osa Kokemusjoen valuma-aluetta.
Maantietoa

Pohjoinen lampi on 450 metriä pitkä, 400 metriä leveä ja sen pinta-ala on 11 hehtaaria. Se sijaitsee Kangaslamminnevalla ja sen pohjoisrantaa seuraa turvetuotantoalue ja itärantaa matalala harjunkannas. lampeen laskee turvetuotantoalueelta kaksi kuivatusojaa ja laskuoja lähtee itään kannaksen yli. Sen vedet yhtyvät suo-ojiin, jotka päätyvät Kokemusjoen siihen haaraan, joka virtaa Heinilammen läpi. Itärannalla on aidattu alue, missä sijaitsee kymmenen rakennusta. Eteläiseen Kangaslampeen on kaakossa 200 metrin päässä.
Kangaslampi (Parkano, etelä)

| Kangaslampi (etelä) |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°59′08″N, 22°51′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  suo-oja Heinilampeen 
Järvinumero:  35.525.1.004
Mittaustietoja
Pinnankorkeus:  164,5 m 
Rantaviiva:  0,682 km 
Pinta-ala:  0,031 km² 
 fiKangaslampi (etelä) 
Kangaslampi (etelä)   on toinen Kangaslampina  tunnetuista kahdesta suolammesta, jotka sijaitsevat Pirkanmaalla Pihnarissa  Parkanossa. Ne kuuluvat Kokemäenjoen vesistössä Ikaalisten reitin valuma-alueen Kyrösjärven alueeseen. Kangaslammit ovat osa Kokemusjoen valuma-aluetta.
Maantietoa

Eteläinen lampi on 250 metriä pitkä, 200 metriä leveä ja sen pinta-ala on 3,1 hehtaaria. Se sijaitsee Kangaslamminnevalla ja sen etelärantaa seuraa turvetuotantoalue ja luoteisrantaa matalala harjunkannas, josta on otettu hiekkaa. Lampeen laskee turvetuotantoalueelta useita kuivatusojia ja laskuoja lähtee kaakkoon ja yhtyy suo-ojiin. Laskuojan vedet päätyvät Kokemusjoen siihen haaraan, joka virtaa Heinilammen läpi. Pohjoiseen Kangaslampeen on luoteessa matkaa  200 metriä. lammelle ei johda tietä eikä sen rannoilla ole rakennuksia.
Heinz-Harald Frentzen

| Heinz-Harald Frentzen |
| --- | --- |

Henkilötiedot
Kansalaisuus:   Saksa
Formula 1 -ura
Aktiivivuodet:  1994–2003
Talli(t):  Sauber (1994–1996, 2002–2003) Williams (1997–1998) Jordan (1999–2001) Prost (2001) Arrows (2002)
Kilpailuja:  157
Maailman­mestaruuksia:  0
Voittoja:  3
Palkintosijoja:  18
Paalupaikkoja:  2
Nopeimpia kierroksia:  6
MM-pisteitä:  174
Ensimmäinen kilpailu:  Brasilian GP 1994
Ensimmäinen voitto:  San Marinon GP 1997
Viimeinen voitto:  Italian GP 1999
Viimeinen kilpailu:  Japanin GP 2003
Aiheesta muualla
www.frentzen.de
Heinz-Harald Frentzen (s. 18. toukokuuta 1967 Mönchengladbach, Nordrhein-Westfalen, Länsi-Saksa) on saksalainen autourheilija. Hän ajoi Formula 1 -sarjassa kausilla 1994–2003 ja saavutti kolme voittoa. Hänen uransa paras sijoitus MM-sarjassa oli toinen, minkä hän saavutti kaudella 1997, kun Michael Schumacherin sijoitus hylättiin hänen edeltään. Kaudella 1999 Frentzen oli MM-pisteissä kolmas.
Formula 1 -ura

Frentzen osallistui urallaan 156:een Formula 1 -kilpailuun vuosina 1994–2003 ja saavutti kolme voittoa, kaksi paalupaikkaa, kuusi kilpailun nopeinta kierrosta ja keräsi 174 MM-pistettä. Hänen paras sijoituksensa MM-sarjassa oli toinen sija vuonna 1997.
Frentzen aloitti F1-uransa vuonna 1994 Sauber-tallissa, joka käytti silloin Mercedeksen moottoreita. Frank Williams vakuuttui Frentzenin taidoista ja tarjosi hänelle paikkaa Williamsilla Ayrton Sennan kuolonkolarin jälkeen. Frentzen kuitenkin päätti jäädä Sauberille ja auttoi tallia selviytymään Karl Wendlingerin vakavaan luokkaantumiseen johtaneesta ulosajosta Monacossa. Seuraavaksi kaudeksi Sauber siirtyi Fordin moottoreihin, ja Frentzen saavutti uransa ensimmäisen palkintosijan, joka oli myös samalla Sauberin ensimmäinen palkintosija, ajamalla maaliin kolmantena Italian GP:ssä. Kaudella 1996 Sauberin luotettavuus ei ollut kohdallaan ja Frentzen joutui keskeyttämään usein. Hän sijoittui neljänneksi Monacon GP:ssa, jossa maaliin selvisi vain kolme kuljettajaan. Frentzen keskeytti kierrosta ennen maalia.
Kaudesta 1997 piti tulla Frentzenin läpimurtokausi, kun hän allekirjoitti sopimuksen Williamsin kanssa. Hän saavuttikin uransa ensimmäisen voiton San Marinon GP:ssa, mutta muuten kausi oli pettymys. Sauber-tallissa vallinneen perheilmapiirin jälkeen Frentzenin elämä Williamsilla oli välillä vaikeaa, etenkin ongelmalliset ystävyyssuhteet Patrick Headin kanssa. Aika-ajoissa Frentzen voitti tallikaverinsa Jacques Villeneuven muutaman kerran, mutta kilpailuissa myös Villeneuve oli usein parempi. Williams menetti Renault'n moottorit seuraavaksi kaudeksi, eikä pystynyt kamppailemaan kärkitalleja vastaan. Frentzenin parhaaksi tulokseksi jäi kolmas sija Australian GP:sta.
Kaudeksi 1999 Frentzen siirtyi Jordan-talliin. Kausi sujui edelliskautta huomattavasti paremmin. Hän saavutti kaksi voittoa ja jäi pisteiden ulkopuolelle vain neljä kertaa. Vasta Malesian GP:n jälkeen Frentzen menetti mahdollisuutensa mestaruuteen. Loppujen lopuksi hän sijoittui kolmanneksi kuljettajien MM-sarjassa.
Kaudet 2000–2003 eivät sujuneet suunnitelmien mukaan. Kaudella 2000 hän jatkoi Jordanilla, mutta tuloksena oli vain kaksi palkintosijoitusta ja vain 11 pistettä kauden lopuksi. Kesken kauden 2001 hän vaihtoi tallia Jordanista Prostiin. Prostilla Frentzen ajoi vain viisi kilpailua, eikä hän saavuttanut yhtään pistettä tallissa. Kauden päätteeksi oli tallinvaihto taas edessä. Tällä kertaa hän siirtyi Arrows-talliin. Kausi 2002 ei sujunut Arrowsilla kovinkaan hyvin. Hän ajoi kahdesti kuudenneksi, mutta talli meni kesken kauden konkurssiin. Frentzen siirtyi Sauber-talliin, jossa hän ajoi kauden 2002 toiseksi viimeisen kilpailun ja lisäksi kauden 2003. Kauden 2003 ainoa suurempi saavutus Frentzeniltä oli Yhdysvaltain GP:n kolmas sija. Kausi jäi Frentzenin F1-uran viimeiseksi.
DTM-ura

Frentzen ajoi DTM:ssä kaudet 2004-2006. Kaksi ensimmäistä vuotta sujui Opelin ratissa ja viimeisen kaudensa Frentzen ajoi Audilla. Audin ja Frentzenin tiet erosivat kauden 2006 jälkeen. Frentzen ei voittanut yhtään DTM-kisaa urallaan. Frentzen taisteli kuitenkin palkintopallipaikoista.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1994 | Sauber | BRA Kesk. | PAC 5 | SMR 7 | MON WD | ESP Kesk. | CAN Kesk. | FRA 4 | GBR 7 | GER Kesk. | HUN Kesk. | BEL Kesk. | ITA Kesk. | POR Kesk. | EUR 6 | JPN 6 | AUS 7 |  | 7 | 13. |
| 1995 | Sauber | BRA Kesk. | ARG 5 | SMR 6 | ESP 8 | MON 6 | CAN Kesk. | FRA 10 | GBR 6 | GER Kesk. | HUN 5 | BEL 4 | ITA 3 | POR 6 | EUR Kesk. | PAC 7 | JPN 8 | AUS Kesk. | 15 | 9. |
| 1996 | Sauber | AUS 8 | BRA Kesk. | ARG Kesk. | EUR Kesk. | SMR Kesk. | MON 4† | ESP 4 | CAN Kesk. | FRA Kesk. | GBR 8 | GER 8 | HUN Kesk. | BEL Kesk. | ITA Kesk. | POR 7 | JPN 6 |  | 7 | 12. |
| 1997 | Williams | AUS 8† | BRA 9 | ARG Kesk. | SMR 1 | MON Kesk. | ESP 8 | CAN 4 | FRA 2 | GBR Kesk. | GER Kesk. | HUN Kesk. | BEL 3 | ITA 3 | AUT 3 | LUX 3 | JPN 2 | EUR 6 | 42 | 2. |
| 1998 | Williams | AUS 3 | BRA 5 | ARG 9 | SMR 5 | ESP 8 | MON Kesk. | CAN Kesk. | FRA 15† | GBR Kesk. | AUT Kesk. | GER 9 | HUN 5 | BEL 4 | ITA 7 | LUX 5 | JPN 5 |  | 17 | 8. |
| 1999 | Jordan | AUS 2 | BRA 3† | SMR Kesk. | MON 4 | ESP Kesk. | CAN 11† | FRA 1 | GBR 4 | AUT 4 | GER 3 | HUN 4 | BEL 3 | ITA 1 | EUR Kesk. | MAL 6 | JPN 4 |  | 54 | 3. |
| 2000 | Jordan | AUS Kesk. | BRA 3 | SMR Kesk. | GBR 17† | ESP 6 | EUR Kesk. | MON 10† | CAN Kesk. | FRA 7 | AUT Kesk. | GER Kesk. | HUN 6 | BEL 6 | ITA Kesk. | USA 3 | JPN Kesk. | MAL Kesk. | 11 | 9. |
| 2001 | Jordan | AUS 5 | MAL 4 | BRA 11† | SMR 6 | ESP Kesk. | AUT Kesk. | MON Kesk. | CAN PO | EUR Kesk. | FRA 8 | GBR 7 | GER   |  |  |  |  |  | 6 | 13. |
| 2001 | Prost |  |  |  |  |  |  |  |  |  |  |  |  | HUN Kesk. | BEL 9 | ITA Kesk. | USA 10 | JPN 12 | 6 | 13. |
| 2002 | Arrows | AUS DSQ | MAL 11 | BRA Kesk. | SMR Kesk. | ESP 6 | AUT 11 | MON 6 | CAN 13 | EUR 13 | GBR Kesk. | FRA DNQ | GER Kesk. | HUN   | BEL   | ITA   |  |  | 2 | 18. |
| 2002 | Sauber |  |  |  |  |  |  |  |  |  |  |  |  |  |  |  | USA 13 | JPN   | 2 | 18. |
| 2003 | Sauber | AUS 6 | MAL 9 | BRA 5 | SMR 11 | ESP Kesk. | AUT DNS | MON Kesk. | CAN Kesk. | EUR 9 | FRA 12 | GBR 12 | GER Kesk. | HUN Kesk. | ITA 13† | USA 3 | JPN Kesk. |  | 13 | 11. |
Formula 1 -tulokset > Kaudet numeroina

| Kausi | Talli | Sijoitus | Osakilpailut | Pisteet | Voitot | Palkintosijat | Paalupaikat | Nopeimmat kierrokset |
| --- | --- | --- | --- | --- | --- | --- | --- | --- |
| 1994 | Sauber-Mercedes | 13. | 15 | 7 | 0 | 0 | 0 | 0 |
| 1995 | Sauber-Ford | 9. | 17 | 15 | 0 | 1 | 0 | 0 |
| 1996 | Sauber-Ford | 12. | 16 | 7 | 0 | 0 | 0 | 0 |
| 1997 | Williams-Renault | 2. | 17 | 42 | 1 | 7 | 1 | 6 |
| 1998 | Williams-Mecachrome | 7. | 16 | 17 | 0 | 1 | 0 | 0 |
| 1999 | Jordan-Mugen | 3. | 16 | 54 | 2 | 6 | 1 | 0 |
| 2000 | Jordan-Mugen | 9. | 17 | 11 | 0 | 2 | 0 | 0 |
| 2001 | Jordan-Honda / Prost-Ferrari | 13. | 15 | 6 | 0 | 0 | 0 | 0 |
| 2002 | Arrows-Ford / Sauber-Ferrari | 17. | 12 | 2 | 0 | 0 | 0 | 0 |
| 2003 | Sauber-Ferrari | 11. | 16 | 13 | 0 | 1 | 0 | 0 |
| Yhteensä (10 kautta) | Yhteensä (10 kautta) | Yhteensä (10 kautta) | 157 | 174 | 3 | 18 | 2 | 6 |
DTM-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004 | OPC Team Holzer | HOC1 11 | EST 12 | ADR 12 | EUR Kesk. | NOR Kesk. | SHA* 7 | NÜR Kesk. | OSC 14 | ZAN Kesk. | BRN 6 | HOC2 12 | 3 | 14. |
| 2005 | OPC Team Holzer | HOC1 Kesk. | EUR 14 | SPA 15 | BRN 3 | OSC 14 | NOR 6 | NÜR 12 | ZAN 3 | EUR 7 | IST Kesk. | HOC2 18† | 17 | 8. |
| 2006 | Abt Sportsline | HOC1 3 | EUR 13 | OSC 4 | BRA 17† | NOR 11 | NÜR 6 | ZAN 5 | CAT 3 | BUG 10 | HOC2 14† |  | 24 | 7. |
* MM-sarjan ulkopuolisen kertaluonteisia kilpailu pidettiin vuonna 2004 kaduilla Shanghaissa.
Speedcar Series -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Phoenix Racing | SEN1   | SEN2   | SEP1   | SEP2   | BHR1 11 | BHR2 9 | DUB1   | DUB2   |  |  | 0 | 18. |
| 2008–2009 | Team Lavagi | DUB1 2 | DUB2 C | BHR1 2 | BHR2 4 | LOS1 Kesk. | LOS2 5 | DUB1 3 | DUB2 4 |  |  | 44 | 4. |
| 2008–2009 | Continental Circus |  |  |  |  |  |  |  |  | BHR1 2 | BHR2 12 | 44 | 4. |
Yksityiselämä

Frentzen oli suhteessa Corinna Betschin kanssa 1990-luvun alussa. Vuonna 1999 Frentzen meni naimisiin Tanja Niggen kanssa. Heillä on yhdessä kolme lasta.
Aiheesta muualla

Kuvia tai muita tiedostoja aiheesta Heinz-Harald Frentzen Wikimedia Commonsissa
Frentzenin virallinen kotisivu (Arkistoitu – Internet Archive)
Kateryna Tabašnyk

| Mitalit> Maa:  Ukraina.Naisten yleisurheilu.Sisäratojen EM-kilpailut  | Mitalit> Maa:  Ukraina.Naisten yleisurheilu.Sisäratojen EM-kilpailut  | Mitalit> Maa:  Ukraina.Naisten yleisurheilu.Sisäratojen EM-kilpailut  | Maa:  Ukraina> Naisten yleisurheilu. |
| --- | --- | --- | --- |
|  Pronssia | Istanbul 2023 | korkeushyppy |  |
Kateryna Tabašnyk (ukr. Катерина Табашник, s. 15. kesäkuuta 1994) on ukrainalainen yleisurheilija, joka kilpailee korkeushypyssä. Aiemmin hän kilpaili seitsenottelussa.
Hänen ennätyksensä korkeushypyssä on sisäradoilla 199 cm, jonka hän hyppäsi Hustopečessä tammikuussa 2019. Ulkona hän on hypännyt parhaimmillaan 196 cm Kropyvnytskyissä kesäkuussa 2018.
Tabašnyk voitti kultaa Rietissä käydyissä alle 20-vuotiaiden EM-kilpailuissa 2013 tuloksella 190. Hän sijoittui viidenneksi Berliinin EM-kilpailuissa 2018 ja neljänneksi Glasgow'n sisäratojen EM-kilpailuissa 2019.
Tabašnyk antoi positiivisen dopingnäytteen maaliskuun 2019 lopussa ja sai 19 kuukauden kilpailukiellon. Kilpailukielto päättyi 27.10.2020.
Tabašnyk saavutti Istanbulin sisäratojen EM-kilpailuissa 2023 pronssia korkeushypyssä tuloksella 194.
Aiheesta muualla

Kateryna Tabašnyk Kansainvälinen yleisurheiluliitto. (englanniksi)
Hyvä poika

| Hyvä poika |
| --- | --- |
 Elokuvan juliste.
Ohjaaja:  Zaida Bergroth
Käsikirjoittaja:  Jan Forsström   Zaida Bergroth
Tuottaja:  Elli Toivoniemi Mark Lwoff Misha Jaari
Kuvaaja:  Anu Keränen
Leikkaaja:  Jan Forsström
Lavastaja:  Tytti Tiri Okku Rahikainen
Pääosat:  Elina Knihtilä  Samuli Niittymäki  Eero Aho  Anna Paavilainen  Eetu Julin
Valmistustiedot
Valmistusmaa:  Suomi
Ensi-ilta:  25. maaliskuuta 2011
Kesto:  88 min
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Hyvä poika on vuonna 2011 valmistunut Zaida Bergrothin toinen pitkä elokuva.
Elokuva on kuvattu käsivaralla kahdella pienellä kameralla.
Näyttelijät

| 0 | 1 | 2 |
| --- | --- | --- |
|  Samuli Niittymäki  | … |  Ilmari   |
|  Elina Knihtilä  | … |  Leila   |
|  Eero Aho  | … |  Aimo   |
|  Anna Paavilainen  | … |  Karita   |
|  Eetu Julin  | … |  Unto   |
|  Kaisa Mattila  | … |  Lilli   |
|  Sanna-Kaisa Palo  | … |  Siiri   |
|  Pekka Valkeejärvi  | … |  Hannu   |
|  Antti Raivio  | … |  Kari   |
|  Simo Tamminen  | … |  mies kahvilassa   |
|  Kim Ahosvaara  | … |  Helander   |
|  Severi Saarinen  | … |  Simo   |
|  Antti Hietala  | … |  Karitan pomo   |
|  Jonas Nourisson  | … |  baarimikko   |
Palkinnot ja ehdokkuudet

Uusien ohjaajien Gold Hugo -palkinto Chicagon kansainvälisillä elokuvajuhlilla 2011.
Sylvi-palkinto parhaasta käsikirjoituksesta.
Grand Prize -palkinto Monsin kansainvälisillä rakkauselokuvafestivaaleilla 2012.
Grand Prize -palkinto Prahan Febiofestin kansainvälisillä elokuvajuhlilla 2012.
ehdokas Pohjoismaiden neuvoston elokuvapalkinnon saajaksi 2011.
Arvioita

Iltalehden Tuomas Riskala toteaa raikkaana draamakomediana alkavan elokuvan muuttuvan loppua kohti aina vain tummasävyisemmäksi psykodraamaksi. Tunnelman ja tyylilajin muutos on ihailtavan joustavaa ja orgaanista, eikä elokuva päästä missään vaiheessa otteestaan, hän analysoi ja lisää tapahtumien koskettavan ja kouraisevan samaan tapaan kuin Zaida Bergrothin kiitetyssä esikoisteoksessa Skavabölen pojat.
Hyvä poika on Ilta-Sanomien Tarmo Poussun mukaan "intiimi ja intensiivinen elokuva, jonka henkilöt tuntuvat kaikessa särmikkyydessään tavattoman tosilta." Ohjaaja Bergroth kykenee hänen mukaansa kasvattamaan jännitettä tasaisesti eikä päästä tarinaa karkaamaan käsistä edes lopun dramaattisissa käänteissä.
Kulttuurivihkojen Eero Hirvenoja kirjoitti, että "Bergrothin elokuvassa tunteet käyvät ylikierroksilla, mutta ohjaajan ja Jan Forsströmin psykologisesti johdonmukainen käsikirjoitus pitää kokonaisuuden kasassa"..
Helsingin Sanomien Nyt-liitteessä Leena Virtanen kutsuu Hyvä poikaa pienen mittakaavan elokuvaksi, jossa on iso lataus. "Sen rytmitys on musikaalisen tarkkaa, ja kuvaus tasapainoilee rauhan ja levottomuuden välillä, kuten juuri tähän elokuvaan sopii", hän kirjoittaa.
Uusisuomi.fi:n Mikko Piela katsoo, että Zaida Bergrothin toinen pitkä elokuva on harvinaisen onnistunut kesäinen draama, jossa näyttelijätäräidin ja hänen poikansa kieroutunut suhde myllertyy hallitun intensiivisesti kohti tummasävyistä tragediaa.
Hämeentien silta (eteläinen)

| Hämeentien silta |
| --- | --- |
 Silta kuvattuna Junatieltä maaliskuussa 2023.
Ajokaistoja:  2+2
Raiteita:  2
Ylittää:  Junatien
Sijainti:  Vallila, Helsinki
Siltatyyppi:  jännitetty betoninen kotelopalkkisilta
Pituus:  n. 30 m
Leveys:  31 m
Avattu liikenteelle:  1988
Lisää silta-artikkeleitaArkkitehtuurin teemasivulla
Hämeentien (eteläisempi) silta on Helsingin Hämeentiellä sijaitseva vuonna 1988 avattu tieliikennesilta, joka ylittää vilkasliikenteisen Junatien.  Silta sijaitsee Vallilan kaupunginosan alueella, tosin aivan sen vieressä on myös Sörnäisten, Alppiharjun ja Hermannin rajat. Nykyistä siltaa edelsi pienempi silta, kun se vielä ylitti sittemmin puretun Sörnäisten satamaradan.
Sillalla on molempiin suuntiin kaksi ajokaistaa, raitiovaunukiskot, pyörätie ja jalkakäytävä. Silta on suunnilleen yhtä leveä kuin se on pitkä. Sen luoteispuolella on betonirunkoiset graniitilla verhoillut portaat. Sillan länsipuolella suoraan siinä kiinni sijaitsee Sörnäisten kruununmakasiini.
Vuonna 2020 julkaistussa rakennusteknisessä selvityksessä sillan sanottiin olevan ikäisekseen hyväkuntoinen. Sen merkittävin korjaus oli vuonna 2017 toteutettu liikuntasaumalaitteen muuttaminen massaliikuntasaumaksi.
Tekniset tiedot

Jännemitta: 24,30 m
Vapaa-aukko: 23,50 m
Kannen hyötyleveys: 30,89 m
Kuvia

Vanha Hämeentien silta vuonna 1909.
Nykyinen silta alapuolelta.
Silta päältä.
Aiheesta muualla

Kuvia tai muita tiedostoja aiheesta Hämeentien silta (eteläinen) Wikimedia Commonsissa
Hämeentie 38

| Hämeentie 38 Jussi & The Boys |
| --- | --- | --- |

Studioalbumin tiedot
 Äänitetty : 1980
 Julkaistu: 1980
 Tyylilaji: rock
 Kesto: 43.20
 Levy-yhtiö: Discophon
Jussi & The Boysin muut julkaisut
| Lapsilta kielletty 1979 | Hämeentie 38 1980 | Numero 3 1986 |
Hämeentie 38 on suomalaisen rockyhtyeen Jussi & The Boysin studioalbumi. Rhythm and blues- ja countrytyylisistä käännöskappaleista koostuvan albumin kaikki suomenkieliset sanoitukset on tehnyt Juice Leskinen. Albumin 15:stä kappaleesta peräti viisi on alun perin ”pub rockin kummisedäksi” kutsutun englantilaisen Mickey Juppin tuotantoa.
Kappaleet

Hämeentietä koilliseen (Old Manhattan Melodies) – 3.42 (säv. Gary Brooker, san. Juice Leskinen)
Järkytyin (All Shook Up) – 2.24 (säv. Otis Blackwell, Elvis Presley, san. Juice Leskinen)
Toista linjaa (Don’t Ever Change) – 2.24} (säv. Carole King, san. Juice Leskinen)
Skitta pussiin (Cheque Book) – 3.14 (säv. Mickey Jupp, san. Juice Leskinen)
Neito Suomen (Sweet and Lovely) – 3.02 (säv. Gus Arnheim, san. Juice Leskinen)
Maan halki (Cross Country) – 3.24 (säv. Mickey Jupp, san. Juice Leskinen)
Omppuviini (Poison Ivy) – 3.02 (säv. Jerry Leiber ja Mike Stoller, san. Juice Leskinen)
Kuinka nyt käännyt pois (How Do You Say Goodbye) – 3.28 (säv. Mickey Jupp, san. Juice Leskinen)
Soittajan vaimo (A Good Hearted Woman) – 3.56 (säv. Waylon Jennings, Willie Nelson, san. Juice Leskinen)
Canjoniin (City) – 2.42 (säv. Mickey Jupp, san. Juice Leskinen)
Hakaniemeen tanssimaan (Dancing in the Street) – 2.40 (säv. Marvin Gaye, Joe Hunter Ivory, William Stevenson, san. Juice Leskinen)
Jos minua vaille jäät (You've Always Been Needing Me) – 3.32 (säv. Mickey Jupp, san. Juice Leskinen)
Tunteeton (Without Love) – 2.25 (säv. Nick Lowe, san. Juice Leskinen)
Kiitollinen (A Satisfied Mind) – 3.04 (säv. Red Hayes, Jack Rhodes, san. Juice Leskinen)
Maailman lyhkäisin laulu (Shortest Song in the World) – 0.18 (säv. Ronny Light, Kenny Price, san. Juice Leskinen)
Kokoonpano

Eero Raittinen – laulu
Jussi Raittinen – laulu, kitara, rytmikitara
Nono Söderberg – kitara
Jukka Hakoköngäs – kosketinsoittimet
Måns Groundstroem – bassokitara
Kalle Fält – saksofonit
Hannu Lemola – rummut, lyömäsoittimet, rototomit
Eero Lupari – kitara
Juhani Aaltonen – tenorisaksofoni
Kaj Westerlund – piano, moog, mersey-kitara, string-kitara
Unto Torniainen – congat
Timo Vakkilainen – kitara, mandoliini
Olli Haavisto – kitara, steel-kitara
Ahti Marja-aho – viulu, kitara, western-swing fiddle
Teuvo Lampinen – piano
Juha Tikka – bassokitara
Markku Luukkanen – rummut
Kaj Westerlund – ravintolaurku, Shadows-kitara, konserttopiano, moog, piano
Pekka Tammilehto – kitara
Antti Tammilehto – bassokitara, kitara
Aimo Hakala – rummut, lyömäsoittimet, congat
Kalle Lae – kitara
Aiheesta muualla

Rytmimusiikin Syke: Hämeentie 38
Keskitetty hätäapurahasto

YK:n keskitetyn hätäapurahaston (CERF) logo.
Yhdistyneiden kansakuntien keskitetty hätäapurahasto (CERF; lyhenne sanoista Central Emergency Response Fund) on yksi YK:n kehittämistä katastrofiavun rahoitusjärjestelmistä. YK:n yleiskokous hyväksyi keskitetyn hätäapurahaston perustamisen 15. joulukuuta 2005. Hätäapurahaston toimintaa koordinoi YK:n humanitaaristen asioiden koordinointitoimisto (UN OCHA)
Kauko Tervamäki

Kauko Rudolf Tervamäki (6. maaliskuuta 1917 Rautalampi – 13. helmikuuta 2009) oli suomalainen kansakoulunopettaja ja toimittaja.
Tervamäki kävi kansakoulun ja opiskeli sitten 1934–1939 Kajaanin seminaarissa valmistuen 1939 kansakoulunopettajaksi. Tervamäki oli ennen sotaa opettajana Paimionkosken koululla Imatralla. Jatkosodassa hän taisteli Kiestingin rintamalla. Sodan jälkeen Tervamäki suoritti nuorisotyönjohtajan kurssin Orivedellä ja oli opettajana Sammalselän koululla Suonenjoella yli 30 vuoden ajan. Hän oli myös sivutoimisesti Savon Sanomien palveluksessa ja jäätyään eläkkeelle 1975 opettajan virasta hän oli vielä 7 vuoden ajan Savon Sanomien toimittajana.